*…. sz. napirend*

ELŐTERJESZTÉS

**A Képviselő-testület 2015. április 28-i rendes ülésére**

**Tárgy:** Budapest Főváros II. Kerületi Önkormányzat gazdasági programja

**Készítette:** ……………...…………………………..

Kabai Ferenc

kabinetvezető

**Egyeztetve:** …………………………………………

Dankó Virág

alpolgármester

………………………………

Szigetiné Bangó Ildikó

Pénzügyi Iroda vezetője

**Látta:** ………………………………………………

dr. Szalai Tibor

jegyző

# *A napirend zárt ülésen történő tárgyalást nem igényel*

**Tisztelt Képviselő-testület!**

Az önkormányzati törvény előírása szerint a helyi önkormányzatnak el kell készítenie és a Képviselő-testület elé kell terjesztenie gazdasági programját.

***Mötv. „116. § (1)*** *A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.*

***(2)*** *A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.*

***(3)*** *A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.*

***(4)*** *A gazdasági program, fejlesztési terv – a megyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.*

***(5)*** *A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”*

Budapest Főváros II. Kerületi Önkormányzatának gazdasági programja egy olyan stratégiai dokumentum, amely egyrészt bemutatja, hogy az előző gazdasági programnak és az azóta elfogadott szakmai koncepcióknak megfelelően hogyan valósítja meg az Önkormányzat az egyes kötelezően ellátandó és önként vállalt feladatait és ennek érdekében milyen fejlesztéseket hajtott végre.

Másrészt a törvényi változásokat, a rendelkezésre álló adottságokat és erőforrásokat figyelembe véve felvázolja azt a keretrendszert, ami a feladatok ellátását és a fejlesztési lehetőségeket meghatározza.

Továbbá a lakossági igényekből kiindulva, a költségvetési korlátokat figyelembe véve, fejlesztési célokat fogalmaz meg és javaslatokat tesz a feladatok minél színvonalasabb ellátására.

A dokumentum sorra veszi mindazokat a szakterületeket, amely az Önkormányzat feladatellátását és az ehhez történő forrás biztosítását érinti.

A gazdasági program kiindulási alapot képez az éves költségvetési javaslatok elkészítésénél is.

Kérem a Tisztelt Képviselő-testületet az előterjesztés megtárgyalására és a gazdasági program elfogadására!

**Határozati javaslat**:

A Képviselő-testület elfogadja a határozati javaslat mellékletét képező, Budapest Főváros II. Kerületi Önkormányzat gazdasági programját.

Határidő: folyamatos

Felelős: Dr. Láng Zsolt polgármester

Budapest, 2015. április 20.

**Dr. Láng Zsolt**

Polgármester